CELEX: 31995R1202
Language: el
Date: 1995-05-29 00:00:00
Title: Κανονισμός (ΕΚ) αριθ. 1202/95 της Επιτροπής της 29ης Μαΐου 1995 για τροποποίηση των παραρτημάτων Ι και ΙΙΙ του κανονισμού (ΕΟΚ) αριθ. 2092/91 του Συμβουλίου περί του βιολογικού τρόπου παραγωγής γεωργικών προϊόντων και των σχετικών ενδείξεων στη σήμανση των γεωργικών προϊόντων και των τροφίμων

Avis juridique important

|

31995R1202

Κανονισμός (ΕΚ) αριθ. 1202/95 της Επιτροπής της 29ης Μαΐου 1995 για τροποποίηση των παραρτημάτων Ι και ΙΙΙ του κανονισμού (ΕΟΚ) αριθ. 2092/91 του Συμβουλίου περί του βιολογικού τρόπου παραγωγής γεωργικών προϊόντων και των σχετικών ενδείξεων στη σήμανση των γεωργικών προϊόντων και των τροφίμων  

Επίσημη Εφημερίδα αριθ. L 119 της 30/05/1995 σ. 0011 - 0012

ΚΑΝΟΝΙΣΜΟΣ (ΕΚ) αριθ. 1202/95 ΤΗΣ ΕΠΙΤΡΟΠΗΣ της 29ης Μαΐου 1995 για  τροποποίηση των παραρτημάτων Ι και ΙΙΙ του κανονισμού (ΕΟΚ) αριθ. 2092/91 του Συμβουλίου περί του  βιολογικού τρόπου παραγωγής γεωργικών προϊόντων και των σχετικών ενδείξεων στη σήμανση των  γεωργικών προϊόντων και των τροφίμωνΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΟΚ) αριθ. 2092/91 του Συμβουλίου της 24ης Ιουνίου 1991 περί του βιολογικού τρόπου  παραγωγής γεωργικών προϊόντων και των σχετικών ενδείξεων στη σήμανση των γεωργικών προϊόντων και  των τροφίμων  (1), όπως τροποποιήθηκε τελευταία από τον κανονισμό (ΕΚ) αριθ. 1201/95 της Επιτροπής   (2), και ιδίως το άρθρο 13, Εκτιμώντας: ότι, στις περιπτώσεις κατά τις οποίες οι δημόσιες αρχές καθιστούν υποχρεωτική τη χρήση συνθετικών  φυτοφαρμακευτικών προϊόντων τα οποία δεν περιλαμβάνονται στο παράρτημα ΙΙ μέρος Β, λόγω των σοβαρών  κινδύνων που παρουσιάζει μία νόσος ή επιθέσεις παρασίτων για το σύνολο των καλλιεργουμένων εκτάσεων  μιας ορισμένης περιοχής, τα προϊόντα που προέρχονται από αυτές τις καλλιέργειες δεν δύνανται πλέον  να χαρακτηρίζονται «βιολογικά» 7 ότι, εντούτοις, λόγω της τήρησης των λοιπών κανόνων παραγωγής του βιολογικού τρόπου παραγωγής  γεωργικών προϊόντων, πρέπει να μειώνεται, υπό ορισμένους όρους, η περίοδος μετατροπής μετά το πέρας  της οποίας επιτρέπεται η εμπορία των προϊόντων με την ένδειξη «βιολογικά» 7 ότι φυτά της ιδίας ποικιλίας δεν μπορούν να παράγονται σε μονάδες τις οποίες διαχειρίζεται ο ίδιος  ο παραγωγός, αφενός, σύμφωνα με τη μέθοδο βιολογικής παραγωγής και, αφετέρου, σύμφωνα με τη  συμβατική μέθοδο παραγωγής 7 ότι, ωστόσο, δύναται να προβλεφθεί μία εξαίρεση από την εν λόγω γενική αρχή, στην περίπτωση κατά  την οποία ορισμένες εκτάσεις πολυετών καλλιεργειών μετατρέπονται σταδιακά από συμβατικές  εκμεταλλεύσεις σε εκμεταλλεύσεις βιολογικής παραγωγής 7 ότι δύνανται επίσης να γίνουν αποδεκτές εξαιρέσεις από την εν λόγω γενική αρχή, στην περίπτωση  ορισμένων εκτάσεων που χρησιμοποιούνται για γεωργική έρευνα με σκοπό την ανάπτυξη της βιολογικής  παραγωγής και εγκρίνονται από τις αρμόδιες αρχές των κρατών μελών 7 ότι η παραγωγή σπόρων προς σπορά, πολλαπλασιαστικού υλικού αγενούς πολλαπλασιασμού και υλικού  φυταρίων αποτελεί δραστηριότητα που ασκείται από ειδικευμένους παραγωγούς σύμφωνα με τη μέθοδο  βιολογικής παραγωγής ως συμπλήρωμα της παραγωγής των ιδίων υλικών σύμφωνα με τη συμβατική μέθοδο  παραγωγής 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που  αναφέρεται στο άρθρο 14 του κανονισμού (ΕΟΚ) αριθ. 2092/91, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το σημείο 1 του παραρτήματος Ι, καθώς επίσης και το μέρος Α του  παραρτήματος ΙΙΙ του κανονισμού (ΕΟΚ) αριθ. 2092/91, τροποποιούνται σύμφωνα με το παράρτημα του εν  λόγω κανονισμού. Άρθρο 2 Ο παρών κανονισμός αρχίζει να ισχύει την δεκάτη πέμπτη ημέρα από τη δημοσίευσή του στην  Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε  κάθε κράτος μέλος. Βρυξέλλες, 29 Μαΐου 1995. Για την Επιτροπή Franz FISCHLER Μέλος της Επιτροπής  ΠΑΡΑΡΤΗΜΑ Ο κανονισμός (ΕΟΚ) αριθ. 2092/91 τροποποιείται ως εξής: 1.  Το ακόλουθο κείμενο παρεμβάλλεται μετά από το σημείο 1 του μέρους «Φυτά και φυτικά προϊόντα»  του παραρτήματος Ι: «Πιο συγκεκριμένα, η περίοδος μετατροπής είναι δυνατόν να μειωθεί από ένα κράτος μέλος στο απολύτως  ελάχιστο, στην περίπτωση που έχει χρησιμοποιηθεί στα αγροτεμάχια ένα προϊόν που δεν περιλαμβάνεται  στο παράρτημα ΙΙ.Β στο πλαίσιο μιας δράσης καταπολέμησης μιας νόσου ή ενός πλαισίου και όταν η  ενέργεια αυτή έχει καταστεί υποχρεωτική από την αρμόδια αρχή του κράτους μέλους στο έδαφος του ή σε  ορισμένα μέρη του εδάφους του ως προς μία ορισμένη καλλιέργεια. Για τη μείωση της περιόδου μετατροπής είναι καθοριστική η τήρηση όλων των ακόλουθων στοιχείων: -  τα αγροτεμάχια είχαν ήδη μετατραπεί ή βρίσκονταν στο στάδιο της μετατροπής τους προς την  βιολογική παραγωγή, -  το σχετικό φυτοφαρμακευτικό προϊόν πρέπει να αποικοδομείται έτσι ώστε να εξασφαλίζεται η  ασημαντότητα του επιπέδου των καταλοίπων του στο έδαφος και, σε περίπτωση πολυετούς καλλιέργειας,  στο φυτό, -  το οικείο κράτος μέλος οφείλει να ενημερώνει τα λοιπά κράτη μέλη σχετικά με την απόφασή του όσον  αφορά την υποχρέωση χρήσης ενός φυτοφαρμάκου καθώς και με την μείωση που προβλέπεται για την  περίοδο μετατροπής, -  η συγκομιδή που έπεται της χρήσης του φυτοφαρμάκου, απαγορεύεται να πωληθεί φέροντας τον  χαρακτηρισμό βιολογικό προϊόν.» 2.  Το σημείο 9 του παραρτήματος ΙΙΙ μέρος Α αντικαθίσταται από το ακόλουθο κείμενο: «  9.  Όταν ένας επιχειρηματίας εκμεταλλεύεται περισσότερες της μιας μονάδες παραγωγής στην ίδια  περιοχή, οι εντός της περιοχής μονάδες που παράγουν φυτά ή φυτικά προϊόντα τα οποία δεν αναφέρονται  στο άρθρο 1, καθώς επίσης και οι χώροι αποθήκευσης των πρώτων υλών (λιπάσματα, φυτοφαρμακευτικά  προϊόντα, σπόροι προς σπορά) υπόκεινται επίσης στο καθεστώς ελέγχου όσον αφορά το σημείο 2 πρώτο  εδάφιο και τα σημεία 3 και 4. Σ' αυτές τις μονάδες απαγορεύεται η παραγωγή φυτών της ίδιας  ποικιλίας με τα φυτά που παράγονται στην μονάδα η οποία αναφέρεται στο σημείο 1. Εντούτοις, οι παραγωγοί δύνανται να παρεκκλίνουν από τον κανόνα που προβλέπεται στην τελευταία  περίοδο της προηγουμένης παραγράφου: α)  στην περίπτωση παραγωγής προϊόντων πολυετών καλλιεργειών (προϊόντα δενδροκομίας, αμπέλια και  λυκίσκος), εφόσον πληρούνται οι ακόλουθοι όροι: 1.  η εν λόγω παραγωγή πραγματοποιείται στο πλαίσιο καθορισμένου σχεδίου μετατροπής για το οποίο ο  παραγωγός δεσμεύεται επισήμως και το οποίο προβλέπει την έναρξη της μετατροπής του τελευταίου  μέρους των εν λόγω εκτάσεων σε βιολογική παραγωγή στο συντομότερο δυνατό διάστημα το οποίο δεν  υπερβαίνει σε καμία περίπτωση πέντε έτη κατ' ανώτατο όριο 7 2.  έχουν ληφθεί τα κατάλληλα μέτρα για να εξασφαλισθεί ο αδιάλειπτος διαχωρισμός των προϊόντων που  προέρχονται από εκάστη των εν λόγω μονάδων 7 3.  ο οργανισμός ή η αρχή ελέγχου ενημερώνεται τουλάχιστον 48 ώρες πριν από τη συγκομιδή εκάστου  των εν λόγω προϊόντων 7 4.  αμέσως μετά από τη συγκομιδή, ο παραγωγός ανακοινώνει στον οργανισμό ή στην αρχή ελέγχου τις  ακριβείς ποσότητες που συγκομίσθηκαν στις σχετικές μονάδες και, ταυτοχρόνως, όλα τα ειδικά  διακριτικά χαρακτηριστικά τα οποία επιτρέπουν την αναγνώριση της παραγωγής (όπως η ποιότητα, το  χρώμα, το μέσο βάρος κ.λπ.) 7 βεβαιώνει ότι έχουν εφαρμοσθεί τα μέτρα που ελήφθησαν για να  εξασφαλίζεται ο διαχωρισμός των προϊόντων 7 5.  το σχέδιο μετατροπής και τα μέτρα που αναφέρονται στα σημεία 1 και 2 έχουν εγκριθεί από τον  οργανισμό ή την αρχή ελέγχου 7 η έγκριση αυτή πρέπει να επιβεβαιώνεται κάθε έτος μετά από την  έναρξη του σχεδίου μετατροπής 7 β)  σε περίπτωση εκτάσεων που προορίζονται για γεωργική έρευνα η οποία εγκρίνεται από τις αρμόδιες  αρχές των κρατών μελών, εφόσον πληρούνται οι όροι 2, 3, 4 καθώς επίσης και το σχετικό μέρος του  όρου 5 που προβλέπονται στο στοιχείο α) 7 γ)  στην περίπτωση παραγωγής σπόρων προς σπορά πολλαπλασιαστικού υλικού αγενούς πολλαπλασιασμού και  φυταρίων, εφόσον πληρούνται οι όροι 2, 3, και 4 και το σχετικό μέρος του όρου 5 που προβλέπονται  στο στοιχείο α).»